Solidariteit vs. Telkom: Dringende hofaansoek aangehoorGrafika: businesstech.co.za Die vakbond meen Telkom verontagsaam ’n ooreenkoms oor herstruktureringsprosesse wat hy in 2008 met vakbonde aangegaan het. Volgens Solidariteit is die ooreenkoms dat Telkom met vakbonde moet vergader en tot ŉ vergelyk kom alvorens die maatskappy met ŉ herstruktureringsproses mag begin. “Die ooreenkoms bepaal verder dat, sou daar by Telkom se herstruktureringsforum ŉ geskil tussen die partye ontstaan, die geskil eers opgelos moet word voordat ŉ afleggingsproses mag begin.” Hoewel vakbonde op 19 Junie ŉ geskil met Telkom oor die beplande afleggings verklaar het, het Telkom voortgegaan om op 22 Junie ŉ artikel 189-afleggingskennisgewing aan vakbonde uit te reik. Hiervolgens kan tot soveel as 4 400 mense afgelê word.